ร้านนี้ก็เป็นหนึ่งในร้านดังของหัวหิน ที่อยู่ในลิสต์ว่ามาหัวหินต้องมาร้านนี้ โดยร้านร้านนี้มีเอกลักษณ์ตรงที่ขายแต่เมนูที่ทำจากไก่เท่านั้น

วันที่ไปนี่เกือบๆจะเป็นช่วงเทศกาล ทำให้รถเยอะมาก (รถติดเหมือนกรุงเทพเลยค่ะ) ที่จอดรถก็ค่อนข้างจะหายากค่ะ ร้านก็คนเยอะมากค่ะ ต้องรอคิว(แอบเห็นป้ายไม่รับจองโต๊ะด้วยค่ะ) แต่ก็รอไม่นานมากนะคะ อาหารที่สั่งก็จะมี 
-ขนมจีนน้ำยาไก่ น้ำยานี่มีเนื้อไก่เยอะเลยค่ะ แต่ส่วนตัวยังไม่ถึงกับปิ๊งค่ะ ในชุดมาพร้อมผักสด
-ไก่ทอดโกศล อร่อยดีค่ะ หนังไม่เลี่ยน รสชาติเข้มข้นดี แต่น้ำจิ้มเฉยๆค่ะ
-ไก่ยัดไส้ เป็นไก่ยัดไส้วุ้นเส้น ทำเป็นรูปน่องไก่ ส่วนตัวไม่ชอบเพราะว่าค่อนข้างเลี่ยน แต่คนที่ไปด้วยนี่ชอบมาก ชมว่าอร่อยยสุดๆ
-ลาบไก่ ค่อนข้างเผ็ดไปหน่อยค่ะ แต่ก็อร่อยดีค่ะ

โดยรวมๆก็โอเคเลยนะคะ เป็นร้านดังที่ไม่ผิดหวัง การบริการดี อาหารไม่ช้าเว่อ ราคาโอเค แต่คราวหน้าคงต้องไปในช่วงที่ไม่ใช่เทศกาล จะได้นั่งทานอย่างสบายใจหน่อย